स्वाधीनता कए ६५ वर्ष बादो आर्थिक पराधीनता किएक ?
 की हमरा लग बिद्या कम अछि ?
 की हम कोनो राजनेता नहि बनेलहुँ ?
 की हम प्राकृतिक रूपेण उपेक्षित छी ?
 तखन किया मुहं चोर यौ"
उठू उठू मैथिल यौ भ गेल भोर यौ ,
हम सब एतेक कमजोर यौ "
रचनाकार :- ललन चौधरी ( दरभंगावाला )
गौरी रहि-रहि देखथि बाट, कखन एता भोलेनाथ।
 आंगन मे मैना कानि रहल छथि,
मुनि नारद केँ कोसि रहल छथि।
 ताकि अनलाह केहन बर बौराह,
गौराक जिनगी भेल आब तबाह।
 भूत-बेतालक लागल अछि मेला,
प्रेत पिशाचक अछि ठेलम ठेला।
 पूडी पकवान कियो नै तकै छै,
सब भाँग धथूरक खोज करै छै।
 कोना कऽ गौरी अपन सासुर बसतीह,
विषधर साँप सँ कोना कऽ बचतीह।
 पिताक घरक छलीह जे बनल रानी,
कोना लगेतीह आब ओ बडदक सानी।
 गौरीक मोनक आस आइ पूरा हएत,
बर बनि अयलाह शम्भू त्रिभुवन नाथ।
 जगज्जननी माँ गौरी शंकर छथि स्वामी,
जग उद्धारक शिव छथि अन्तर्यामी।
 "ओम" बुझाबै, सुनू हे मैना महारानी,
इ छथि जगतक स्वामी औढरदानी।
 भोला नाथक छथि नाथ कहाबथि,
सबहक ओ बिगडल काज बनाबथि।
 कतौ बैसार मे जँ अहाँक बात चलल।
 तँ हमर करेज मे ठंढा बसात चलल।
 विरह देख हमर झरल पात सब गाछ सँ,
सनेस प्रेमक लऽ गाछक इ पात चलल।
 मदन-मुस्की सँ भरल अहाँक अछि चितवन,
करेजक दुखक भारी बोझ कात चलल।
 बुझाबी मोन केँ कतबो, इ नै मानै,
अहीं लेल सब आइ धरि शह-मात चलल।
 छल घर हमर इजोत सँ भरल जे सदिखन,
जखन गेलौं अहाँ, "ओम"क परात चलल।
 (बहरे हजज)
किछ हमर मोन आइ बस कहऽ चाहै ए।
 अहींक बनि कऽ सदिखन तँ इ रहऽ चाहै ए।
 इ लाली ठोरक तँ अछि जानलेवा यै,
अछि इ धार रसगर, संग बहऽ चाहै ए।
 अहाँ काजर लगा कऽ अन्हार केने छी,
बरखत सिनेह घन कखन दहऽ चाहै ए।
 अहाँ फेंकू नहि इ मारूक सन मुस्की,
बिना मोल हमर करेज ढहऽ चाहै ए।
 बिन अहाँ "ओम"क सुखो छै दुख बरोबरि,
सब दुख अहाँक इ करेज सहऽ चाहै ए।
 (बहरे-हजज)
सदस्यता लें संदेश (Atom)